Дзяржаўная установа адукацыі «Яслі-сад №1 г. Ашмяны»

Тамашевіч Л.А., выхаватель дашкольнай адукацыі

**Старонка кніжнай гісторыі**

**Занятак па адукацыйнай вобласці “Дзіця і грамадства”**

**для дзяцей старшай группы (5-6 гадоў)**

**Праграмныя задачы:** Пашырыць уяўленне выхаванцаў пра гісторыю стварэння кнігі, пра матэрыялы, якія выкарыстоўваюцца для яе вырабу; працягваць знаёміць з прадметамі народаў свету; замацоўваць уменне складаць узор з элементаў беларускага арнаменту; практыкаваць ва ўменні самастойна ствараць кніжныя старонкі; развіваць уменне аналізаваць, абагульняць, наладжваць прычынна-выніковыя сувязі; выхоўваць цікавасць да сваёй гісторыі, а таксама да гісторыі іншых краін, беражлівыя адносіны да кнігі як крыніцы ведаў.

**Абсталяванне і матэрыялы:**

**Дэманстрацыйны матэрыял:** слайды пра Егіпет, Кітай, Белая Русь, сучасны Мінск, Ашмяны; машына часу, чароўная палачка, іерогліфы, верш пра васілёк “Васількі – кветачкі старонкі”

**Раздатачны матэрыял:** латкі з вадой, талерачкі з пяском, дошкі з глінай, палачкі-клінкі, лісты паперы з рамкамі, пяльцы, нацягнутыя шоўкам, ёмкасць з тушшу, пэндзлі, падстаўкі, сурвэткі, паралонавыя штампы, гуаш у талерачках.

**Ход заняткаў:**

**Выхавацель (В.)** Дзеці, вы любіце падарожнічаць? Тады, я запрашаю вас у захапляючае падарожжа – у гісторцыю стварэння кнігі. А вы любіце чытаць кнігі? На якім транспарце можна трапіць у мінулае? (Адказы дзяцей).

**Дзеці (Д.)** На машыне часу.

**В.** Адкрыю вам сакрэт – яна перад вамі *(дзеці заходзяць у “машыну часу”, гучыць музыка, адзін аднаму перадаюць чароўную палачку ў мінулае – перамяшалачку).*

**В.** *(На экране з’яўдяецца мультымедыйная прэзентацыя са здымкамі старажытнага і сучаснага Егіпта).* Дзеці, паглядзіце, у якую краіну мы трапілі? Мы трапілі ў Старажытны Егіпет, менавіта ў Егіпце стварылі першую кнігу. Гэта прыгожая краіна, у ёй захаваліся старажытныя піраміды, у Егіпце ёсць спякотныя пустыні, моры з прыгожымі рыбкамі. Кіравалі старажытным Егіптам фараоны, а дапамагалі жрацы – разумныя і адукаваныя людзі. Яны і пісалі кнігі. А які матэрыял яны выкарыстоўвалі для напісання кніг, мы зараз даведаемся.

*Дзеці становяцца за сталы.*

**В.** Які вы бычыце матэрыял? Вазьміце талерачку з пяском. Намалюйце палачкай што-небудзь на пяску. Падніміце талерачку і панясём каму-небудзь пачытаць. Паглядзіце, ці застаўся малюнак? Чаму не? Які пясок?

**Д.** Сыпучы.

**В.** Давайце паспрабуем напісаць на вадзе. Застаецца выява? Якая вада?

**Д.** Вадкая, не мае формы.

**В.** Вазьміце гліну. Напішыце першую літару свайго імені. Падыміце, патрасіце, выява засталася? Як вы думаеце, гліна падыходзіць для напісання і захавання інфармацыі?

**Д.** Падыходзіць.

**В.** Да такога вываду прыйшлі старажытныя егіпцяне. Пісалі на гліне клінкамі. Так называліся драўляныя палачкі. Гліняныя таблічкі абпальвалі і складалі ў кнігі. Працягнем наша падарожжа на машыне часу. *(Дзеці заходзяць у “машыну часу”, гучыць музыка, адзін аднаму перадаюць чароўную палачку ў мінулае – перамяшчалачку).*

**В.** *(На экране з’яўляецца мультымедыйная прэзентацыя са здымкамі старажытнага і сучаснага Кітая).* Хто здагадаўся, у якой краіне мы апынуліся? Паглядзіце, якой дзівоснай формы будынкі, а гэта – Вялікая Кітайская сцяна, а гэта святкаванне Новага года – ён лічыцца самым галоўным святам у Кітаі. Жыхары Кітая шмат часу ўдзяляюць умацаванню свайго здароўя. Запрашаю і вас выканаць кітайскую гімнастыку.

**Фізкультхвілінка пад народную кітайскую музыку.**(гучыць музыка, дзеці выконваюць рухі згодна тэксту)

*Пасля физкультхвилинки дзеці прысядаюць на дыван.*

**В.** У старажытнасці, у Кітаі пісалі на кавалачках тканіны – шоўку. Далей кавалачкі тканіны сшываліся. Так з’явілася шоўкавая кніга. Паглядзіце, на мальберце паказаны знакі – гэта кітайскія іерогліфы, кожны знак абазначаў слова (горы, дрэва, агонь, чалавек). Выберыце любое слова і напішыце яго пэндзлем на шоўку.

*Дзеці прясядаюць на калені і на кавалачках тканіны малююць тушшу.*

**В.** Дзеці, вы стварылі сваю шаўковую старонку кнігі. Скажыце, шоўк падыходзіць для напісання і захавання інфармацыі? Кітайцы вельмі вынаходлівы народ, яны першыя вынайшлі паперу, але пра яе мы пагаворым у другой краіне і ў іншым часе. Працягнем наша падарожжа на машыне часу. *(Дзеці заходзяць у “машыну часу”, гучыць музыка, адзін аднаму перадаюць чароўную палачку ў мінулае – перамяшчалачку).*

***В.*** *На экране з’яўляецца мультымедыйная прэзентацыя са здымкамі старажытнай Белай Русі і сучаснай Рэспублікі Беларусь).* Мы трапілі на тэрыторыю Белай Русі. Яна славілася драўлянымі гарадамі, святымі храмамі, багатымі ярмаркамі, вясёлымі святамі. Пісалі на Белай Русі – на бяросце. Што такое бяроста? На што яна падобная? *(Разглядаюць выявы на экране).* Пазней – сталі пісаць на паперы пры дапамозе драўляных воджымаў ці штампаў, на якіх выразаліся літары. Зараз і мы пры дапамозе штампаў створым беларускую кніжную старонку. А адлюстроўваць мы будзем сімвал нашай краіны – кветку васілёк. *(Выхавацель чытае верш на беларускай мове “Васількі – кветачкі старонкі”, а дзеці пры дапамозе штампаў з паралону друкуюць кветкі).*

*Стаяць,*

*Паглядаюць з пагорка,*

*Як зоркі*

*Аднекуль здалёк,*

*Часцінкі*

*Любімай старонкі,*

*Часцінкі зымлі*

*Васількі. Авяр’ян Дзеружынскі.*

**В.** Дзеці, папера падыходзіць для захавання і перадачы інфармацыі? Працягнем наша падарожжа на машыне часу. *(Дзеці заходзяць у “машыну часу”, гучыць музыка, адзін аднаму перадаюць чароўную палачку ў мінулае – перамяшчалачку).*

**В.** *(На экране прамысловыя прадпрыемствы горада Ашмяны, Дом культуры, музей імя Ф.Багушэвіча, бібліятэка і др. ).* Вяртаемся ў наш час. Вы пазналі гэты горад?

**Д.** Горад Ашмяны.

**В.** Што знаходзіцца ў бібліятэцы?

**Д.** Кнігі захоўваюць інфармацыю, веды.

(Слайд: ілюстрацыя кнігі, лістаецца і дзеці бачаць чыстую старонку. Мастак забыўся намаляваць узор на адзенні. Давайце на гэтай старонцы намалюем узор на беларускім адзені. (Дзеці працуюць).

**Заключная частка: В.** Дзеці, на гэтым наша падарожжа завяршылася. Вам спадабалася падарожнічаць? На наступных занятках мы станем дызайнерамі і створым вокладку для нашай кнігі.